Otsikko: Menetelmäkortti - Työelämäyhteistyöprojektit suurilla opintojaksoilla

Menetelmäkortin tarkoituksena on auttaa opettajaa tai muita kyseisestä menetelmästä kiinnostuneita ottamaan käyttöön ja hyödyntämään kyseistä menetelmää opetuksessa ja muussa työssä.

|  |  |
| --- | --- |
| MENETELMÄKORTTI | Työelämäyhteistyöprojektit suurilla opintojaksoilla |
| Mikä?   Lyhyt kuvaus menetelmästä | Työelämäyhteistyön muotoja on monia. Tämän kortin avulla kuvataan, kuinka työelämäyhteistyöprojekteja voidaan toteuttaa opintojaksoilla, joilla opiskelee paljon opiskelijoita. |
| Mihin soveltuu?  Minkälaisiin (opetus)tilanteisiin?  Mihin kohtaan opintoja (opetussuunnitelma) tai kehittämistyötä menetelmä soveltuu? | Työelämäyhteistyön toteuttamiseen opintojaksoille, joilla on paljon opiskelijoita. Voidaan hyödyntää myös muilla opintojaksoilla.  Menetelmä soveltuu koko kurssin ajalle hyödynnettäväksi. |
| Mitä toteuttamiseen tarvitaan?  (esim. työskentely-ympäristö, käytettävät työkalut, henkilöstöresurssit) | Toteuttamiseen tarvitaan luokkahuone yhteiseen työskentelyyn ja fasilitointiin, oppimisympäristö oppimateriaalien jakamiseen ja teknologiat oppimistehtävien sekä harjoitustyön tekemiseen.  Opettajan työaikaresurssiit opintojaksolle. |
| Osallistujat  Miten suurelle (opiskelija)ryhmälle soveltuu? | Soveltuu suurille opintojaksoille, joilla on paljon opiskelijoita. |
| Toiminnan/prosessin kuvaus konkreettisesti | Opintojaksolla sovelletaan flipped classroom pedagogiaa. Opintojakson luennot nauhoitetaan ja jaetaan muun oppimateriaalin kanssa etukäteen opiskelijoille kuunneltavaksi ja tutustuttavaksi, oppitunnit luokassa käytetään yhteiseen työskentelyyn.  Opiskelijat jaetaan kurssin aluksi 4-5 henkilön tiimeihin. Opiskelijat valitsevat yrityksen, johon liittyen kurssin yhteistyöprojekti tehdään. Yhteistyöprojekti voi pitää sisältää esimerkiksi kurssin oppimistehtävät ja harjoitustyön tekemisen. Opiskelijat suunnittelevat kuinka ovat yhteydessä valittuun yritykseen koko projektin ajan.  Koko opintojakson kestävä yhteistyöprojekti:   1. **Oppimistehtävät:** Opettaja suunnittelee projektiin tulevat oppimistehtävät niin, että ne tukevat kurssin asioiden oppimista ja työelämäyhteistyötä. Oppimistehtäviä annetaan viikoittain ja niistä laaditaan kurssin lopuksi yksi raportti, joka arvioidaan ja annetaan myös yritykselle toiminnan kehittämiseksi. 2. **Harjoitustyö:** Projektiin kuuluvana harjoitustyönä opiskelijat toteuttavat jonkin tuotoksen (esim. podcastin) kurssin aiheisiin ja yrityksestä tulleeseen haasteeseen liittyen. Harjoitustyöllä syvennetään osaamista kurssin osa-alueista ja pyritään ratkaisemaan työelämästä saatu haaste. Opiskelijat haastattelevat yrityksen edustaa aiheeseen liittyen. Tuotokset jaetaan kokoryhmällä sekä yritykselle, jotta kaikki voivat oppia toisten tuotoksista. Opiskelijat perehtyvät toistensa tuotoksiin ja kommentoivat niitä.   Opintojakso voi sisältää yhteistyöprojektin lisäksi myös muita tehtäviä ja tenttejä osaamisen varmistamiseksi ja arvioimiseksi. |
| Mitä saadaan tuotoksena?  ”Työskentelyn tuotos” | Tuotoksena saadaan raportti sekä harjoitustyön tuotos esimerkiksi podcast. |
| Kesto  Aikaresurssit | Kurssi kestää yhden jakson, 8 viikkoa. Oppitunnit säännöllisesti joka viikko. |
| Fasilitoinnin toteuttaminen | Opettaja toimii kurssilla fasilitaattorina ohjaten tiimien toimintaa ja auttaen tarvittaessa projektiin liittyvissä haasteissa sekä antaen palautetta oppimistehtävistä. Oppitunneilla käydään säännöllisesti projektien tilanne läpi. Oppimistehtävissä hyödynnetään välipalautuksia, joista käydään oppitunneilla yhteistä keskustelua. |
| Vastuuhenkilö(t) | Opettaja, projekteissa opiskelijat |
| Onnistumisen arviointi  (työskentelyprosessi, lopputulos, tavoitteiden saavuttaminen, vaikutukset) | Opettaja arvioi tuotokset etukäteen annettujen arviointiperusteiden mukaisesti. Arviointiperusteet opintojaksolle, raportille sekä harjoitustyölle. Opiskelijat tekevät itse- ja vertaisarvioinnin tiimityöskentelystä annettujen ohjeiden ja kriteereiden mukaisesti. |
| Menetelmän kehittäjät ja mahdollinen esimerkki (esim. artikkelilinkki) | Mikko Hyttinen  Hyttinen, M. (2023). Työelämäyhteistyötä ja podcasteja sähköisen liiketoiminnan opintojaksolla. Karelia Pulssi. <https://www.karelia.fi/2023/04/tyoelamayhteistyota-ja-podcasteja-sahkoisen-liiketoiminnan-opintojaksolla/> 25.4.2023. |